text: Tiltakið Fuglabingo var á fyrsta sinni tann 2. apríl 2020, tá ið landið lukkaði niður orsaka av Korona farsóttini. Fólk tóku væl ímóti tiltakinum, og tí hava vit gjørt av at hetta skal vera eitt afturvendandi tiltak. Vit kalla tiltakið fyri Fuglabingo, og hetta lítla spælið inniber, at man frá kl. 10.00-10.30 telur og skrásetur allan tann fuglin man sær. Man kann seta seg við eitt vindeyga ella okkurt stað við góðum útsýni, ella man kann fara ein túr onkrastaðni – tað er upp til tykkum. Tað ræður ikki um at síggja so nógvar fuglar sum gjørligt, men heldur at venja seg við at leggja til merkis fuglin og at kenna mun á teimum.
text: #000004
text: Øll, sum skráseta sínar teljingar, verða við í einum lutakasti um ein vinning – eina fuglabók.
text: #000005
text: Hugskotið um eina slíka teljing er nógv eldri enn Koronakreppan. Í Bretlandi byrjaði sonevnda “Big Garden Birdwatch” í 1979 í bretsku barnaútvarpssendingini Blue Peter, og síðani tá hevur tað verið á hvørjum ári við túsundatals av luttakarum. Fremsta endamálið við Fuglabingo er tó, at tað skal verða hugnaligt og læruríkt hjá øllum luttakandi.
text: #000006
text: Um tit ella børnini kenna tað avbjóðandi at kenna ein fugl frá einum øðrum, so eru fuglatalvurnar við myndum av øllum vanligu fuglasløgunum at finna niðast á síðuni her. Annars kunnu vit eisini viðmæla, at tit hyggja í eina føroyska fuglabók (t.d. “Fuglar í Norðurhøvum” ella “Færøernes fugle”) ella fara á Har kunnu tit lesa um nakrar av teimum fuglunum, ið tit kunnu vænta at síggja:
text: #000007
text: Tel við vindeygað ella uttanfyri húsini í ein hálvan tíma frá kl. 10:00 til 10:30Skriva bert eitt tal fyri hvønn fuglSkriva bert tað hægsta talið, sum tú sást í senn av hvørjum fugliDømi: Um tú sást 15 starar einaferð, 6 eina aðru ferð og 9 eina triðju ferð, so skriva bara “Stari 15”Tel ikki fuglar, sum eru langt burturi, t.d. í øðrum gørðum ella á sjónumTel ikki fuglar, sum bara flúgva framvið
text: #000009
text: Tá ið fuglabingospælið er liðugt, ynskja vit, at øll skráseta sínar teljingar við at trýsta niðanfyri her:
text: #000010